مقدمة الأدب ۵۳۲-جی هیجری ایلده عرب اولمایان موسلمانلارا عربجهنی اؤرگتمک اۆچون یازیلان عربجه-تورکجه، فارسجا و خوارزمجه سؤزلوک‌دور. بۇ سؤزلوگون یازیچی‌سی محمود زمخشری دیر و یازیلیشی قورتولاندان سوْنرا سولطان آتسیز خوارزم‌شاها ایتحاف اولونوب‌دور. دیوان لغات الترکدن سوْنرا بئش ایله آلتینجی هیجری یوز ایللرین تورکجه سؤیلمین تانیماقدا دگرلی کیتابلاردان دیر. کیتابین یازی‌سی عربجهدیر و عربجه یازیلان سطرلرین آلتیندا تورکجه، فارسجا و خوارزمجه اوْلان قارشیلیقلاری یئرلشیب‌دیر. کیتابدا اوْرن آلان تورکجه سؤزجوکلرین چوخو اوغوز، قیپچاق و قانیقلی تورکجه‌سیندن دیر.